[{"text_idx": "#000001", "text": "AurkezpenaHausnarketa estrategikoaBazkideakZuzendaritza BatzordeaBulego teknikoaIkerlarien sareaAliantzak"}, {"text_idx": "#000004", "text": "Euskara Kirolkide proiektuaren webgunea aurkeztu da kirolaren eremuko eragileekin egindako mintegian"}, {"text_idx": "#000005", "text": "Gazteak-kirola-euskara hirukoteak osatzen duen eremua hobeto ezagutzeko asmoz eta kirol klubetan fokua ezarriz abiatu zen Euskara Kirolkide proiektua. 2021ean, kirol klub bat zer den eta zertan datzan ulertzeko ahalegina egin da; izan ere, ezagutza hori funtsezkoa da alor horretarako euskararen gaineko proposamenak diseinatzeko."}, {"text_idx": "#000007", "text": "Ikerketa-prozesu osoaren gaineko informazioa eta eskuratutako emaitzak webgunean jaso dira. Bertan, egindako lana eta klubetan ikusitakoa, jasotakoa eta bizitakoa partekatzen dira, hainbat formatutako edukiekin: testuak, audioak, bideoak, argazkiak eta abar."}, {"text_idx": "#000008", "text": "Urtarrilaren 19an, lan-saioa egin zen, Donostiako Kirol Etxean, kirol arloan eta euskalgintzan kirol klubekin lanean ari diren teknikariekin. Bertan, orain arteko ikerketa-ibilbidea aurkeztu zen eta klubetako hizkuntza-errealitatean eragiteko gakoak landu ziren. Lan-saio horretako ideiak orain arteko lanketan txertatzea izango da Euskara Kirolkide egitasmoaren hurrengo urratsa."}]